Vaxş çayı
Vaxş (Surxob; tac. Вахш; fars. وخش‎, qırğ. Кызылсуу) — Tacikistan və Qırğızıstanda çay. Pənc çayı ilə birləşir və Amudəryanı formalaşdırırlar. Çayın uzunluğu — 524 km, su toplayıcı hövzənin sahəsi — 39 100 km²-dir. Orta illik su sərfi aşağı axarlarda 666 m³/s-dir. Vaxş toponimi mövcud versiyalardan birinə görə qədim tacik sözü olan vaxş — "çiçəklən, artan su", və ya "müqəddəs su" mənasını verir.